คําสั่งกรมบังคับคดีที่ 779/2557เรื่อง การปฏิบัติหน้าที่เกี่ยวกับการส่ง และรายงานผลการส่งหมาย ประกาศ และหนังสือในการบังคับคดี---------------------------------- ตามที่กรมบังคับคดีได้มีการพัฒนาและเพิ่มประสิทธิภาพระบบงานเดินหมายและประกาศ โดยนําระบบอิเล็กทรอนิกส์มาใช้ในการปฏิบัติงานของพนักงานเดินหมาย เพื่อให้การปฏิบัติหน้าที่ในงาน เดินหมาย และประกาศเป็นไปด้วยความเรียบร้อยและมีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหาร ราชการแผ่นดิน (ฉบับที่ 5) พ.ศ. 2545 มาตรา 1 (14) และมาตรา 278/1 แห่งประมวลกฎหมายวิธีพิจารณา ความแพ่ง และระเบียบกระทรวงยุติธรรม ว่าด้วยการส่งคําคู่ความ เอกสาร และสํานวนความ พ.ศ. 2522 จึงมีคําสั่งดังต่อไปนี้ข้อ ๑ ให้ยกเลิกคําสั่งกรมบังคับคดีที่ 460/2548 ลงวันที่ 8 กันยายน 2558 เรื่อง การปฏิบัติหน้าที่เกี่ยวกับการส่ง และรายงานผลการส่งหมาย ประกาศ และหนังสือในการบังคับคดี และคําสั่ง กรมบังคับคดีที 368/2553 ลงวันที่ 16 กันยายน 2553 เรื่อง การใช้แบบรายงานผลการส่งหมาย ประกาศ และหนังสือในการบังคับคดีแพ่งและคดีล้มละลายข้อ ๒ ให้เจ้าหน้าที่ธุรการกอง หรือสํานักงานบังคับคดีจังหวัด สาขา หรือส่วนย่อย แล้วแต่กรณี รับหมาย ประกาศ หรือหนังสือในการบังคับคดี ลงในระบบงานเดินหมายและประกาศทางอิเล็กทรอนิกส์ โดย าเนินการภายในวันที่ได้รับหมาย ประกาศ หรือหนังสือในการบังคับคดี หรืออย่างช้าภายในวันถัดไป เพื่อส่งให้พนักงานเดินหมายรับไปดําเนินการ เว้นแต่มีเหตุขัดข้องในระบบงานให้จัดทําบัญชีรายการส่งหมายไว้ 2 ฉบับมีข้อความตรงกันและทําการลงระบบงานเดินหมายและประกาศทางอิเล็กทรอนิกส์ในภายหลังข้อ ๓ ในการส่งหมาย ประกาศ หรือหนังสือในการบังคับคดี ให้พนักงานเดินหมายใช้ระบบงาน เดินหมายและประกาศทางอิเล็กทรอนิกส์ รวมถึงอุปกรณ์อิเล็กทรอนิกส์ (TABLET) ในการรายงานผลการส่งหมาย ประกาศ หรือหนังสือในการบังคับคดี โดยให้ใช้อุปกรณ์อิเล็กทรอนิกส์ (TABLET)จัดเก็บพิกัดพื้นที่ และ ถ่ายภาพทรัพย์ หรือสถานที่ที่จัดส่งเพื่อยืนยันการส่งหมาย ประกาศ หรือหนังสือในการบังคับคดี เว้นแต่กรณี ที่มีรายละเอียดนอกเหนือจากที่โจทก์เคยแถลงไว้ จึงจะถือว่าเป็นเหตุจําเป็นที่จะต้องวาดแผนที่ทางไป บรรยายสภาพทรัพย์ หรือสภาพสถานที่ส่งหมายเพิ่มเติม กรณีมีเหตุสุดวิสัย หรือมีเหตุขัดข้องในระบบปฏิบัติการของอุปกรณ์อิเล็กทรอนิกส์ทําให้ ไม่สามารถใช้อุปกรณ์อิเล็กทรอนิกส์ (TABLET) ในการปฏิบัติงานได้ ให้พนักงานเดินหมายรายงานต่อผู้อํานวยการ สํานักงาน หัวหน้าสํานักงาน หรือผู้ได้รับมอบหมาย แล้วแต่กรณี เพื่อขออนุญาตไม่ใช้อุปกรณ์อิเล็กทรอนิกส์ (TABLET) ในการจัดเก็บพิกัดพื้นที่ และถ่ายภาพทรัพย์ หรือสถานที่ที่จัดส่ง โดยให้ดําเนินการรายงานผลการส่ง หมาย ประกาศ หรือหนังสือในการบังคับคดีด้วยวิธีการจดรายงานไว้ในเอกสาร ตามแบบรายงานการเดินหมาย โดยระบุเหตุขัดข้องไว้ด้วย จากนั้นให้พนักงานเดินหมายดําเนินการบันทึกรายงานผลการเดินหมายในระบบงาน เดินหมายและประกาศทางอิเล็กทรอนิกส์ภายในวันนั้น หรืออย่างช้าภายในวันถัดไปข้อ ๔ การรายงานผลการส่งหมาย ประกาศ และหนังสือในการบังคับคดี ให้พนักงาน เดินหมายรายงานต่อผู้อํานวยการกอง ผู้อํานวยการสํานักงาน หัวหน้าสํานักงาน หรือผู้ที่ได้รับมอบหมายภายใน 5 วันทําการ นับแต่วันที่ได้รับหมาย ประกาศ หรือหนังสือในการบังคับคดี แล้วแต่กรณี ในกรณีการส่งหมาย ประกาศ หรือหนังสือในการบังคับคดีที่ต้องจัดส่งโดยด่วน ให้พนักงานเดินหมายจัดส่ง และรายงานผลการส่งทันทีภายในวันที่ได้รับหมาย ประกาศ หรือหนังสือ ในการบังคับคดีนั้น หรืออย่างช้าภายในวันทําการถัดไปข้อ ๕ ในกรณีการส่งหมาย ประกาศ และหนังสือในการบังคับคดีแทน ให้พนักงานเดินหมาย ดําเนินการภายในกําหนดระยะเวลาตามข้อ 4 วรรคหนึ่ง และรายงานผลการส่งไปยังผู้ฝากส่งภายในกําหนด 3 วัน นับแต่วันที่ได้รายงานผลการส่ง หากเป็นกรณีเร่งด่วนให้จัดส่งและรายงานผลการส่งทันทีภายในวันที่ได้รับหมาย ประกาศ หรือหนังสือในการบังคับคดีนั้น หรืออย่างช้าภายในวันทําการถัดไปทางโทรสาร หรือจดหมาย อิเล็กทรอนิกส์ สําหรับค่าใช้จ่ายในการส่งหมาย ประกาศ หรือหนังสือในการบังคับคดี ให้ผู้ฝากจัดส่ง ค่าใช้จ่ายในการส่งและค่าฝากส่งทางไปรษณีย์ในอัตราต่ําสุดไปพร้อมกับหมาย ประกาศ หรือหนังสือในการบังคับคดี ให้แก่หน่วยงานที่ต้องทําการส่งแทนด้วยทุกกรณีประกาศ และหนังสือในการบังคับคดี ข้อ ๖ ให้พนักงานเดินหมายรายงานผลการส่งหมาย ประกาศ และหนังสือในการบังคับคดี โดยใช้แบบพิมพ์ตามที่กรมบังคับคดีกําหนดดังนี้ 6.1 แบบรายงานการเดินหมาย (ม.1) ใช้กับการรายงานในกรณีดังต่อไปนี้ (1) การปิดประกาศ ณ ทรัพย์ที่ยึด หรือที่ตั้งทรัพย์ (2) การส่งหมาย ประกาศ และหนังสือในการบังคับคดีแก่ผู้รับที่มีภูมิลําเนา ตั้งอยู่ในส่วนกลางและส่วนภูมิภาค การปิดประกาศ ณ ทรัพย์ที่ยึด หรือที่ตั้งทรัพย์ โดยสถานที่ปิดประกาศกับภูมิลําเนา ของผู้รับเป็นสถานที่เดียวกัน ให้พนักงานเดินหมายรายงานการปิดประกาศ พร้อมกับรายงานการส่งหมาย ประกาศ และหนังสือในการบังคับคดีให้แก่ผู้รับ การส่งหมาย ประกาศ และหนังสือในการบังคับคดีไม่ได้ หรือส่งโดยวิธีปิดหมายให้รายงานรายละเอียดสถานที่ส่งหมาย ประกาศ และหนังสือในการบังคับคดี พร้อมจัดทําแผนที่พอสังเขป 6.2 แบบรายงานการเดินหมาย (ม.2) ใช้กับการรายงานการส่งหมาย ประกาศ หรือ หนังสือในการบังคับคดีแก่ผู้รับที่มีภูมิลําเนาตั้งอยู่ในส่วนกลางและส่วนภูมิภาค โดยมีเหตุขัดข้องในการส่งหมาย ประกาศ หรือหนังสือในการบังคับคดีแก่ผู้รับตามภูมิลําเนาไม่ได้ เช่น สถานที่นั้นๆ ถูกรื้อถอน หรือหาไม่พบ เป็นต้น ให้รายงานรายละเอียดสถานที่ส่งหมาย ประกาศ หรือหนังสือในการบังคับคดี พร้อมจัดทําแผนที่ โดยสังเขป 6.3 แบบรายงานการเดินหมาย (ม.3) ใช้กับการรายงานการส่งหนังสือแจ้งการยึด หรือแจ้งถอนการยืดหรือหนังสืออื่นใด (หากมี) ให้แก่เจ้าพนักงานที่ดิน 6.4 แบบรายงานการปิดประกาศยึดทรัพย์ (ที่ดิน ที่ดินพร้อมสิ่งปลูกสร้าง) (ม.4) ใช้กับการรายงานการปิดประกาศยึดทรัพย์ ณ ที่ตั้งทรัพย์ ซึ่งเจ้าพนักงานบังคับคดีได้ทําการยึดที่ดิน หรือที่ดิน พร้อมสิ่งปลูกสร้าง ณ ที่ทําการ เมื่อพนักงานเดินหมายไปทําการปิดประกาศแล้ว ปรากฏว่าที่ตั้งทรัพย์คลาดเคลื่อน ที่ตั้งทรัพย์ไม่ตรงตามแผนที่ หรือหาที่ตั้งทรัพย์ไม่พบ ให้พนักงานเดินหมายจัดทําแผนที่โดยสังเขปเสนอมา พร้อมกับรายงานการปิดประกาศ 6.5 แบบรายงานการปิดประกาศยึดทรัพย์ (ห้องชุด) (ม.5) ใช้กับการรายงาน การปิดประกาศยึดทรัพย์ ณ ที่ตั้งทรัพย์ ซึ่งเจ้าพนักงานบังคับคดีได้ทําการยึดห้องชุด ณ ที่ทําการ เมื่อพนักงานเดินหมายไปทําการปิดประกาศแล้ว ปรากฏว่าที่ตั้งทรัพย์คลาดเคลื่อน ที่ตั้งทรัพย์ไม่ตรงตามแผนที่ หรือหาที่ตั้งทรัพย์ไม่พบ ให้พนักงานเดินหมายจัดทําแผนที่โดยสังเขปเสนอมา พร้อมกับรายงานการปิดประกาศ 6.6 แบบรายงานการเดินหมาย (ม.6) ใช้กับการรายงานการส่งหมาย ประกาศ แทนเจ้าพนักงานบังคับคดี หรือเจ้าพนักงาน และหนังสือแก่ผู้รับที่มีภูมิลําเนาตั้งอยู่ในส่วนกลางและส่วนภูมิภาค พิทักษ์ทรัพย์ผู้มีคําสั่งให้ส่งหมาย ประกาศ และหนังสือในการบังคับคดีให้พนักงานเดินหมายดําเนินการตามข้อ 6.1 วรรคสอง และวรรคสามโดยอนุโลม 6.7 แบบรายงานการเดินหมาย (ม.6.1) ใช้กับการรายงานการส่งหมาย ประกาศ และหนังสือแก่ผู้รับที่มีภูมิลําเนาตั้งอยู่ในส่วนกลางและส่วนภูมิภาค แทนเจ้าพนักงานบังคับคดี หรือเจ้าพนักงาน พิทักษ์ทรัพย์ผู้มีคําสั่งให้ส่งหมาย ประกาศ และหนังสือในการบังคับคดี โดยมีเหตุขัดข้องในการส่งหมาย ประกาศ หรือหนังสือในการบังคับคดีแก่ผู้รับตามภูมิลําเนาไม่ได้ เช่น สถานที่นั้นๆ ถูกรื้อถอน หรือหาไม่พบ เป็นต้น ให้รายงานรายละเอียดสถานที่ส่งหมาย ประกาศ หรือหนังสือในการบังคับคดี พร้อมจัดทําแผนที่โดยสังเขป 6.8 แบบรายงานการเดินหมาย (ม.7) ใช้กับการรายงานการปิดประกาศขายทอดตลาด ณ สถานที่ขายทอดตลาด และสถานที่ราชการสําคัญตามที่อธิบดีประกาศกําหนดข้อ ๗ ในกรณีผู้ที่ได้รับมอบหมายให้ปฏิบัติหน้าที่แทนพนักงานเดินหมายจากผู้อํานวยการ สํานักงาน หรือหัวหน้าสํานักงาน แต่ไม่มีอุปกรณ์อิเล็กทรอนิกส์ (TABLET) ให้รายงานผลการส่งหมาย ประกาศ และหนังสือในการบังคับคดีโดยวิธีการจดรายงานไว้ในเอกสาร ตามแบบรายงานการเดินหมายข้อ ๘ ในกรณีเจ้าพนักงานบังคับคดี หรือเจ้าพนักงานพิทักษ์ทรัพย์ตรวจรายงานการส่งหมาย ประกาศ หรือหนังสือในการบังคับคดีแล้ว มีเหตุอันควรสงสัยว่าจะมีการปฏิบัติหน้าที่ในการส่งหมายโดยมิชอบ ด้วยประการใดๆ ให้เจ้าพนักงานบังคับคดีรายงานเสนอผู้อํานวยการกอง ผู้อํานวยการสํานักงาน หรือหัวหน้า สํานักงาน แล้วแต่กรณี เพื่อพิจารณามีคําสั่งต่อไปข้อ ๙ ให้พนักงานเดินหมายตลอดจนผู้มีหน้าที่เกี่ยวข้องทุกฝ่ายปฏิบัติตามโดยเคร่งครัด หากปรากฏว่าการบังคับคดีต้องสะดุดหยุดลงอันเนื่องมาจากการไม่ได้รับรายงานผลการส่งหมาย ประกาศ หรือหนังสือ โดยเฉพาะอย่างยิ่งกรณีที่ต้องงดการขายทอดตลาดทรัพย์สินอันเนื่องมาจากเหตุดังกล่าว ให้ถือว่า เป็นความบกพร่องของพนักงานเดินหมายผู้จัดส่ง รวมถึงผู้อํานวยการกอง ผู้อํานวยการสํานักงาน หัวหน้า สํานักงาน หรือผู้ที่ได้รับมอบหมาย แล้วแต่กรณีด้วยข้อ ๑๐ การส่งหมาย ประกาศ และหนังสือในงานวางทรัพย์ การบังคับคดีล้มละลาย และ การชําระบัญชีตามคําสั่งศาล ให้ถือปฏิบัติตามคําสั่งนี้โดยอนุโลม ทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 18 ธันวาคม พ.ศ. 2557 (ลงชื่อ) รื่นวดี สุวรรณมงคล (นางสาว รื่นวดี สุวรรณมงคล) อธิบดีกรมบังคับคดี